કાશ્મીરી ગેટ વિસ્તારમાં લોખંડના પુલ પર કેટલાક લોકો ફૂટપાથ પર સૂતા હતા સવારે ૫.૪૫ કલાકે એક આઈ-૨૦ કારે તેમને કચડી નાખ્યા હતા. આમાંથી એક શખસ કાર સાથે લગભગ ૨૦ મીટર સુધી ઘસડાયો હતો. કારમાં ત્રણ લોકો સવાર હતા અને ત્રણેય દિલ્હીની એક જાણીતી સ્કૂલમાં ધો. ૧૨માં અભ્યાસ કરે છે. પોલીસે ઈજાગ્રસ્તોને હોસ્પિટલ પહોંચાડ્યા હતા. અકસ્માત વખતે સમર ચુગ નામનો યુવાન કાર ચલાવી રહ્યો હતો. કાર તેના મિત્ર ઉજ્જવલની હતી. કારમાં તેનો અન્ય મિત્ર ભવ્ય સવાર હતો.